సాగరిక ఘాట్గే

సాగరిక ఘాట్గే (ఆంగ్లం: Sagarika Ghatge; జననం 1986 జనవరి 8) ఒక భారతీయ నటి మరియు మోడల్. ఆమె ప్రధానంగా హిందీ చిత్రాలలో పనిచేస్తుంది. చక్ దే! ఇండియాలో ప్రీతి సబర్వాల్ పాత్రకు ఆమె ప్రసిద్ధి చెందింది. ఆమె 2015లో ఫియర్ ఫ్యాక్టర్: ఖత్రోన్ కే ఖిలాడి 6లో పాల్గొని ఫైనలిస్ట్‌గా నిలిచింది. ఆమె జాతీయ స్థాయి ఫీల్డ్ హాకీ క్రీడాకారిణి కూడా.

జీవితం తొలి దశలో 
సాగరిక ఘాట్గే మహారాష్ట్రలోని కొల్హాపూర్‌లో విజయ్‌సిన్హ్ ఘాట్గే, ఊర్మిళా ఘాట్గేలకు జన్మించింది. ఎనిమిదేళ్ల వరకు అక్కడే ఉన్న ఆమె తర్వాత రాజస్థాన్‌లోని అజ్మీర్‌కు చేరుకుని మయో కాలేజీ గర్ల్స్ స్కూల్‌లో చేరింది. ఆమె కొల్హాపూర్‌కు చెందిన షాహూ మహారాజ్ ద్వారా రాజ కుటుంబానికి సంబంధించినది, ఆమె తండ్రి కాగల్ రాజ కుటుంబానికి చెందినవారు. ఆమె అమ్మమ్మ సీతా రాజే ఘాట్గే ఇండోర్‌కు చెందిన టుకోజీరావ్ హోల్కర్ III కుమార్తె. ఆమెకు ఒక సోదరుడు ఉన్నాడు. ఆమె జాతీయ స్థాయి హాకీ క్రీడాకారిణి.

వ్యక్తిగత జీవితం 
సాగరిక ఘాట్గే భారతీయ క్రికెట్ ఆటగాడు జహీర్ ఖాన్‌తో 2017 ఏప్రిల్ 24న నిశ్చితార్థం జరుపుకుని 2017 నవంబరు 23న పెళ్లి చేసుకుంది.

కెరీర్ 
2007లో సాగరిక ఘాట్గే చక్ దే! ఇండియాలో ప్రీతి సబర్వాల్ పాత్రను పోషించింది. దీని కారణంగా రీబాక్ ఇండియా బ్రాండ్ అంబాసిడర్‌గా ఎదిగింది. అలాగే దీంతో ఆమె ఫ్యాషన్ మ్యాగజైన్స్ మరియు వివిధ ఫ్యాషన్ షోలలో కనిపించింది.

ఆమె 2009 చిత్రం ఫాక్స్‌ (2009) లో ఊర్వశి మాధుర్‌గా కనిపించింది. ఆమె తర్వాత మిలే నా మిలే హమ్‌ (2011) లో కమియా పాత్రను పోషించింది. ఆమె 2012లో వచ్చిన రష్ (2012) చిత్రంలో ఇమ్రాన్ హష్మీ సరసన నటించింది. ఆమె తర్వాత సతీష్ రాజ్వాడే మరాఠీ చిత్రం ప్రేమచి గోష్ట (2013) లో అతుల్ కులకర్ణితో కలిసి నటించి మరాఠీ చిత్రసీమలో అడుగుపెట్టింది.

ఆమె 2015లో ఫియర్ ఫ్యాక్టర్: ఖత్రోన్ కే ఖిలాడీ 6లో పాల్గొని ఫైనలిస్ట్‌గా నిలిచింది. ఆమె తన పంజాబీ చలనచిత్రం దిల్దరియన్‌ (2015) లో జస్సీ గిల్‌తో కలిసి పాలీ పాత్రను పోషించింది. ఇది ఆమెకు పంజాబీలో మొదటి సినిమా.

2017లో విమర్శకుల ప్రశంసలు పొందిన ఇరాదా (2017) లో ఆమె మాయా సింగ్‌గా నటించింది.

2019లో ఆమె ALT బాలాజీ బాస్ - బాప్ ఆఫ్ స్పెషల్ సర్వీసెస్‌తో డిజిటల్ రంగ ప్రవేశం చేసింది, అక్కడ ఆమె కరణ్ సింగ్ గ్రోవర్ సరసన ACP సాక్షి రంజన్ పాత్రను పోషించింది.

అవార్డులు 
చక్ దే! ఇండియా చిత్రంలో ఆమె నటనకు ఉత్తమ సహాయ నటిగా స్క్రీన్ అవార్డును అందుకుంది. ఆమెకు లయన్స్ గోల్డ్ అవార్డు కూడా లభించింది.

మూలాలు 

1986 జననాలు
భారతీయ నటులు
భారతీయ సినిమా నటులు